**ი ს ე ვ "გ ე რ ი"**

(დამატებითი ცნობები და ვარაუდები)

1. ხესურული გერის (მოზვერი) მნიშვნელობას აზუსტეს ალაზა ხაიაურის ერთი საყურადღებო ცნობა: მ ო ზ ვ ე რ ს "გ ე რ ი" მანამდის ჰქვია, სანამ დაკოდავენ. დაკოდილ მოზვერს, როგორც ცნობილია, უღელში აბამენ, დაუკოდველი - ბუღაა, სანაშენოდ სტოვებენ. ისე, რომ "გერი"-ს ცნება დაკავშირებული უნდა იყოს ნაყოფიერებასთან. მოდგმის გამრავლებასთან.

2. ქართლში ძროხის დაგრილების დროს ბუღას "გრ, გრ, გრ!-ს დასძახიან. (შესაძლოა, ამ შემთხვევაში "გერ" შეკუმშული "გერ"-ი იყოს).

3. ქართლში, სოფელ არბოში დღემდე მოღწეულია რელიგიური დღეობა გ ე რ ი ს თ ა ო ბ ა. ამ დღესასწაულის არსებობა ფიქსირეულიც არის დ. ჩუბინაშვილის ლექსიკონში "გ ე რ ი ს თ ა ო ბ ა, დღესასწაული წმინდისა გიორგის დღეობისა 22 მარიამობის თვეს, არბოს სოფელში".

თვით სალოცავ ადგილებს გ ე რ ი და თ ა ვ გ ე რ ი ჰქვია.

გერი, თავგერი წარმართული ღვთაება უნდა იყოს, რომლის ადგილას შემდეგ ქრისტიანული გ ი ო რ გ ო ბ ა დაფუძნებულა ივ. ჯავახიშვილის ცნობით ამ დღესასწაულს თ ა ვ ი გ ე რ ი ს თ ა ო ბ ა ჰქვია. გერისთაობა ორ სწორზე სცოდნიათ და სოფ. არბოსა და მის ახლომახლო სალოცავ-ადგილებში თითქმის მთელი ქართლი იკრიბებოდა.

ქართლში გავრცელებულია ერთი ასეთი ხალხური ლექსი:

ქალი რომ ავად გახდება,

იქ წაიყვანენ არბოსა,

ერთს მაინც გაითმაშებს,

სულ რო არაფერს არგოსა.

ამ ლექსის მიხედვით არბოს ღვთაება "გერი" ნაყოფილერების ღვთაებად უნდა წარმოვიდგინოთ. ლექსში ლაპარაკია: არა საერთოდ ადამიანის, კაცის ავად გახდომაზე და ამის გამო მის სამკურნალოდ გერისთობაში წაყვანაზე, არამედ, ქალის ავადმყოფობაზე, ალბათ "ქალურ" დაავადებაზე - უშვილობაზე, რის გამოც ქალი სალოცავში მიჰყავთ. ლექსის მიხედვით ეს ისეთი დაავადებაა, რაც ქალს ხელს არ უშლის, იცეკვოს და გაერთოს: სულაც რომ არ არგოს, გართობა მაინც შერჩებაო.